b'\n_START_ARTICLE_\nEryphanis\n_START_SECTION_\nUtseende\n_START_PARAGRAPH_\nStore sommerfugler med brede, avrundede vinger som er meget store sammenlignet med kroppen. Artene ligner mye p\xc3\xa5 slekten Caligo men er litt mindre og spinklere enn disse. Vingenes overside har m\xc3\xb8rkbrun grunnfarge, med mer eller mindre utbredte, bl\xc3\xa5fiolette felter. Undersiden er, som vanlig hos uglesommerfugler, brun med fine, m\xc3\xb8rke tverrstreker (vatring) og noen store, runde flekker. Forvingens ytterkant er gjerne en tanke innbuktet.\n_START_SECTION_\nLevevis\n_START_PARAGRAPH_\nUglesommerfuglene unng\xc3\xa5r solskinn, dels ved \xc3\xa5 holde seg inne i den tette skogen og dels ved \xc3\xa5 fly p\xc3\xa5 ettermiddags- og kveldstid da det gjerne er overskyet og skumt. Larvene lever p\xc3\xa5 gress og palmer. De voksne sommerfuglene blir tiltrukket til gj\xc3\xa6rende frukt.'